# Den Europæiske Unions C 66A/26.

| | ISSN 1977-0871 |
| --- | --- |
| Den Europæiske Unions
  Tidende | C 66A |
| | |
| Dansk udgave | Meddelelser og oplysninger | 64. årgang26. februar 2021 |

ISSN 1977-0871

Den Europæiske Unions

Tidende

C 66A

Dansk udgave

Meddelelser og oplysninger

64. årgang26. februar 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2021/C 66 A/01 | Generaldirektoratet for Det Fælles Forskningscenter — Offentliggørelse af en ledig stilling som direktør for nuklear nedlukning og affaldshåndtering (lønklasse AD 14) (Personalevedtægtens artikel 29, stk. 2) — COM/2021/10400 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2021/C 66 A/01

Generaldirektoratet for Det Fælles Forskningscenter — Offentliggørelse af en ledig stilling som direktør for nuklear nedlukning og affaldshåndtering (lønklasse AD 14) (Personalevedtægtens artikel 29, stk. 2) — COM/2021/10400

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 26.2.2021 | DA | Den Europæiske Unions Tidende | CA 66/1 |
| --- | --- | --- | --- |

26.2.2021

DA

Den Europæiske Unions Tidende

CA 66/1

---

Generaldirektoratet for Det Fælles Forskningscenter

Offentliggørelse af en ledig stilling som direktør for nuklear nedlukning og affaldshåndtering (lønklasse AD 14)

(Personalevedtægtens artikel 29, stk. 2)

COM/2021/10400

(2021/C 66 A/01)

Hvem er vi?

Som Europa-Kommissionens videnskabs- og videnstjeneste har Det Fælles Forskningscenter til opgave at støtte EU's politikker med uafhængig dokumentation gennem hele den politiske cyklus. Det Fælles Forskningscenter er beliggende i fem medlemsstater (Belgien, Tyskland, Italien, Nederlandene og Spanien). Der kan findes yderligere oplysninger på: https://ec.europa.eu/jrc.

Nuklear forskning har været en hjørnesten i Det Fælles Forskningscenters aktiviteter, siden det blev oprettet, og nogle af de anlæg, der anvendes til forskning, er blevet lukket og kræver dekommissionering, mens affaldshåndteringen skal fortsætte for anlæg, der stadig er i brug. I EU er der blevet lagt stadig større vægt på dekommissionering af nukleare anlæg og affaldshåndtering, hvilket understreges af oprettelsen af et målrettet finansielt program under den flerårige finansielle ramme for 2021-2027.

Hvad kan vi tilbyde?

Stillingen som direktør i spidsen for det nye direktorat med ansvar for gennemførelsen af Det Fælles Forskningscenters program for dekommissionering og håndtering af nukleart affald i overensstemmelse med de identificerede behov.

Direktoratets mål er enten at omdanne de fire nukleare anlæg med henblik på at genbruge bygningerne og/eller grundene til ikkenukleare formål eller at sondere en overførsel af det nødvendige ansvar for dekommissionering og håndtering af brugt brændsel og radioaktivt affald til værtsmedlemsstaterne i tilfælde af en gensidig aftale.

Et centralt element i dette arbejde vil være at styrke dialogen med tilsynsmyndighederne i værtsmedlemsstaterne for at opnå de nødvendige tilladelser og godkendelser med henblik på at øge den hastighed og effektivitet, med hvilken dekommissionering og bortskaffelse af affald foregår.

Direktøren overtager et eksisterende program for dekommissionering og håndtering af nukleart affald som grundlag for udformningen af et tilpasset program for dekommissionering og håndtering af nukleart affald, som omfatter definition og forvaltning af relateret arbejde udført af eksterne kontrahenter.

Direktøren vil være placeret i Ispra (IT), som i første omgang vil være det vigtigste aktivitetscenter, samtidig med at vedkommende i sin koordinerende rolle for Det Fælles Forskningscenters program for dekommissionering og håndtering af nukleart affald også samarbejder med områdedirektørerne og de respektive operationelle enheder/sektorer på Det Fælles Forskningscenters tre andre anlæg med nukleare aktiviteter (Geel (BE), Petten (NL) og Karlsruhe (DE)).

Direktøren vil være ansvarlig for at forvalte ressourcerne med henblik på at nå de fastsatte mål i overensstemmelse med Kommissionens og generaldirektoratets forvaltningsramme (retlige krav, standarder for intern kontrol, integreret forvaltningssystem og Det Fælles Forskningscenters HR-forvaltningsplan). Direktøren skal sikre, at ressourcerne anvendes på den mest effektive og økonomiske måde, og at aktiviteterne udføres under overholdelse af de relevante retlige forpligtelser og gældende sikkerheds- og licenskrav i værtslandene. Direktøren sikrer også en effektiv evaluering og rapportering af Det Fælles Forskningscenters aktiviteter (årlige statusrapporter, evalueringer, formidling af resultater, overførsel af viden osv.).

Direktoratet består af en enhed og to sektorer med ca. 50 fastansatte medarbejdere, men dets struktur vil sandsynligvis udvikle sig yderligere i fremtiden.

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylde følgende udvælgelseskriterier:

| a) | Ledelsesfærdigheder:






  — | erhvervserfaring inden for teknisk ledelse og projektledelse på højt niveau, herunder tilsyn med både interne specialister og eksterne tjenesteydere |
| --- | --- | --- |

a)

Ledelsesfærdigheder:

—

erhvervserfaring inden for teknisk ledelse og projektledelse på højt niveau, herunder tilsyn med både interne specialister og eksterne tjenesteydere

| — | god evne til at forvalte finansielle ressourcer i forbindelse med offentlig service |
| --- | --- |

—

god evne til at forvalte finansielle ressourcer i forbindelse med offentlig service

| — | god evne til at udvikle strategier og omsætte dem til praktiske forslag til foranstaltninger |
| --- | --- |

—

god evne til at udvikle strategier og omsætte dem til praktiske forslag til foranstaltninger

| — | evne til effektivt at fastsætte prioriteter og mål og styre teamets arbejde både lokalt og på afstand. |
| --- | --- |

—

evne til effektivt at fastsætte prioriteter og mål og styre teamets arbejde både lokalt og på afstand.

| b) | Særlige færdigheder og erfaringer:






  — | indgående kendskab til og erfaring med nuklear sikkerhed i forbindelse med dekommissioneringsaktiviteter på det industrielle nukleare område |
| --- | --- | --- |

b)

Særlige færdigheder og erfaringer:

—

indgående kendskab til og erfaring med nuklear sikkerhed i forbindelse med dekommissioneringsaktiviteter på det industrielle nukleare område

| — | kendskab til den retlige kontekst for nukleare tilladelser og nuklear sikkerhed i EU-sammenhæng og i den nationale kontekst i Italien, Belgien, Nederlandene og Tyskland vil være en fordel |
| --- | --- |

—

kendskab til den retlige kontekst for nukleare tilladelser og nuklear sikkerhed i EU-sammenhæng og i den nationale kontekst i Italien, Belgien, Nederlandene og Tyskland vil være en fordel

| — | indgående kendskab til Kommissionens administrative og finansielle procedurer |
| --- | --- |

—

indgående kendskab til Kommissionens administrative og finansielle procedurer

| — | en uddannelse på universitetsniveau i nuklear teknologi/videnskab, fysik eller kemi eller tilsvarende er ønskelig. |
| --- | --- |

—

en uddannelse på universitetsniveau i nuklear teknologi/videnskab, fysik eller kemi eller tilsvarende er ønskelig.

| c) | Personlige kvaliteter:






  — | fremragende kommunikations- og forhandlingsevner |
| --- | --- | --- |

c)

Personlige kvaliteter:

—

fremragende kommunikations- og forhandlingsevner

| — | fremragende organisatoriske evner og evnen til at løse organisatoriske og driftsmæssige problemer ved hjælp af en resultatorienteret strategi |
| --- | --- |

—

fremragende organisatoriske evner og evnen til at løse organisatoriske og driftsmæssige problemer ved hjælp af en resultatorienteret strategi

| — | evne til at udveksle oplysninger og samarbejde med ligestillede og kolleger. |
| --- | --- |

—

evne til at udveksle oplysninger og samarbejde med ligestillede og kolleger.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst fire år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst fire år

| — | eller en uddannelse på universitetsniveau, der er afsluttet med et eksamensbevis, og mindst et års relevant erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst et års relevant erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse).

| — | Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til. |
| --- | --- |

—

Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til.

| — | Ledelseserfaring: Mindst fem år af erhvervserfaringen efter endt uddannelse skal være erhvervet fra en ledelsesfunktion på højt niveau (2) inden for et område med relevans for denne stilling. |
| --- | --- |

—

Ledelseserfaring: Mindst fem år af erhvervserfaringen efter endt uddannelse skal være erhvervet fra en ledelsesfunktion på højt niveau (2) inden for et område med relevans for denne stilling.

| — | Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (4). |
| --- | --- |

—

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (4).

Udvælgelse og udnævnelse

Europa-Kommissionen udvælger og udnævner direktøren i henhold til gældende udvælgelses- og ansættelsesprocedurer (se også: dokument om politik for højtstående embedsmænd (5)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af kravenes opfyldelse og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der foreslås indkaldt til en uddybende samtale med Europa-Kommissionens Rådgivende Udvalg for Udnævnelser (herefter benævnt »udvalget«). Udvalget afgør under hensyntagen til udvælgelsespanelets konklusioner, hvilke ansøgere der indkaldes til en samtale.

Ansøgere, der indkaldes til en samtale med udvalget, vil skulle deltage i et assessmentcenter for ledere af en dags varighed, som varetages af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som direktør.

Ansøgerne på udvalgets slutliste vil blive indkaldt til samtale med Kommissionens medlem(er) med ansvar for Det Fælles Forskningscenter (6).

Efter disse samtaler træffer Europa-Kommissionen afgørelse om udnævnelsen.

Den udvalgte ansøger skal have opfyldt sine forpligtelser i henhold til lovgivningen om værnepligt, opfylde de vandelskrav, der stilles for at udføre de pågældende opgaver, og være fysisk i stand til at udføre deres opgaver.

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed. En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. (Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Først når den relevante medlemsstat har givet personelsikkerhedsgodkendelse, og først når sikkerhedsgodkendelsesproceduren er afsluttet med den lovpligtige orientering fra Europa-Kommissionens sikkerhedsdirektorat, vil ansøgeren kunne få adgang til EU-klassificerede informationer (EUCI) i klassifikationsgraden CONFIDENTIEL UE/EU CONFIDENTIAL eller højere og kunne deltage i møder, hvor sådanne EUCI drøftes.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (7).

Ligestilling

Kommissionen forfølger i overensstemmelse med artikel 1d i personalevedtægten (8) et strategisk mål om at opnå ligestilling mellem kønnene på alle ledelsesniveauer ved udgangen af sit nuværende mandat og anvender en politik for lige muligheder for at tilskynde til ansøgninger, som kan bidrage til større mangfoldighed, ligestilling mellem kønnene og generel geografisk balance.

Ansættelsesvilkår

Løn- og ansættelsesvilkårene er fastsat i personalevedtægten (9).

Den ansøger, der udvælges til stillingen, ansættes i lønklasse AD 14 (10). Vedkommende vil afhængigt af varigheden af hans eller hendes erhvervserfaring blive indplaceret på trin 1 eller trin 2 i lønklassen.

Der gøres opmærksom på, at alle nyansatte i henhold til personalevedtægten skal gennemgå en ni måneders prøvetid.

Tjenestestedet er Ispra, Italien.

Stillingen er ledig fra den 16. januar 2021.

Uafhængighed og interesseerklæring

Inden sin tiltræden skal direktøren afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis ét af kravene ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for hvert trin i proceduren:

https://ec.europa.eu/dgs/human-resources/seniormanagementvacancies/

Ansøgere skal have en gyldig e-mailadresse. Den benyttes til at bekræfte ansøgningen og til al kontakt undervejs på hvert trin i udvælgelsesproceduren. Ved ny e-mailadresse skal dette derfor meddeles Europa-Kommissionen.

Ansøgningen er først komplet, når der er uploadet et CV i pdf-format og skrevet en begrundelse online (maks. 8 000 skrifttegn). Ansøgerne kan indgive deres CV og begrundelse på hvilket som helst af Den Europæiske Unions officielle sprog.

Når onlineansøgningen er indgivet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen e-mail med bekræftelse af ansøgningen, er ansøgningen ikke blevet registreret.

Bemærk, at det ikke er muligt at følge ansøgningens videre forløb elektronisk. Med hensyn til ansøgningens status vil ansøgerne blive kontaktet direkte af Europa-Kommissionen.

Ønskes yderligere oplysninger og/eller i tilfælde af tekniske problemer, kan ansøgerne sende en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 26. marts 2021, kl. 12.00 lokal tid i Bruxelles, hvorefter det ikke længere vil være muligt at søge.

Ansøgerne har selv ansvaret for, at den elektroniske ansøgning er indgivet inden fristens udløb. Det frarådes på det kraftigste at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, inden den er afsluttet, hvorved hele processen vil skulle gentages forfra. Det er ikke muligt at indgive ansøgninger efter fristens udløb. Ansøgninger, som indkommer efter fristens udløb, tages ikke i betragtning.

Vigtige oplysninger til ansøgerne

Ansøgerne gøres opmærksom på, at udvælgelseskomitéens arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer. Alle spørgsmål skal rettes til de relevante panelers sekretariat.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EU) 2018/1725 (11). Dette gælder især oplysningernes fortrolighed og sikkerhed.

---

(1)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller yder af en tjeneste. Erhvervsaktiviteter på deltidsbasis medregnes forholdsmæssigt på basis af den attesterede procentdel af fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at ph.d.-studierne afsluttes med et positivt resultat. En given periode kan kun medregnes en gang.

(2)  Ansøgerne skal for alle de år, hvor ledelseserfaringen er opnået, tydeligt anføre følgende i deres CV: 1) lederstillingernes titel og ledelsesfunktion 2) antallet af underordnede 3) størrelsen af de forvaltede budgetter 4) antallet af hierarkisk overordnede og underordnede niveauer og 5) antallet af ligestillede.

(3)  https://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=da

(4)  https://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Medmindre det pågældende medlem af Kommissionen i overensstemmelse med Kommissionens afgørelser af 5. december 2007 (PV(2007) 1811) og 30. september 2020 (PV(2020) 2351) har uddelegeret denne opgave.

(7)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(8)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(9)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(10)  Justeringskoefficienten for løn og pension for tjenestemænd og øvrige ansatte i Den Europæiske Union er for Ispras vedkommende fastsat til 90 % med virkning fra den 1. juli 2020. Koefficienten revideres årligt.

(11)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---